PATVIRTINTA

Akmenės rajono jaunimo ir

suaugusiųjų švietimo centro

direktoriaus 2022 m. rugsėjo 5 d. įsakymu Nr. V-58

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO**

**GEROSIOS PATIRTIES SKLAIDOS IR EDUKACINĖS PATIRTIES BANKO   
TVARKOS APRAŠAS**

**I SKYRIUS**

**BENDROSIOS NUOSTATOS**

1. Akmenės rajono jaunimo ir suaugusiųjų švietimo centro (toliau – Centras) mokytojų gerosios patirties sklaidos ir edukacinės patirties banko (toliau – Bankas) organizavimo tvarkos aprašas reglamentuoja gerosios darbo patirties sklaidos organizavimo tikslus, uždavinius, dalyvius, formas, sritis ir edukacinio patirties banko kaupimo tvarką.

2. Gerosios patirties sklaida ir edukacinės patirties bankas skirti dalintis gerąją darbo patirtimi ir idėjomis, tobulinant ugdymo procesą, skatinti kūrybą ir raišką.

3. Gerosios darbo patirties sklaidą organizuoja ir edukacinės patirties banką kaupia už Centro gerosios patirties banką, jo tvarkymą, Centro direktoriaus paskirtas darbuotojas.

4. Gerosios darbo patirties sklaidos ir edukacinės patirties banko tvarkos aprašas skelbiamas Centro internetinėje svetainėje <https://jsscakmene.lt>.

5. Apraše vartojamos sąvokos:

5.1. Edukacinė patirtis – sėkminga profesinė patirtis, kurią pedagogas praktikas pristato viešai.

5.2. Edukacinės patirties bankas – metodinių priemonių saugykla.

5.3. Metodinė priemonė – mokytojų, auklėtojų, klasių vadovų, administracijos, pagalbos mokiniui specialistų (toliau – mokytojų) parengta medžiaga, kurioje pateikiama asmeninė ugdymo patirtis.

5.4. Mokymo priemonė – ugdymo procese naudojama vaizdinė, techninė, demonstracinė, laboratorinė priemonė, prietaisas, medžiaga, mokomoji kompiuterinė programa ir pan.

**II SKYRIUS**

**TIKSLAS IR UŽDAVINIAI**

6. Banko tvarkos tikslas – skatinti Akmenės rajono mokytojų edukacinės patirties sklaidą, plėtojant sąlygas kolegialiam mokymuisi, praktiniam kolegų edukacinės patirties išbandymui ir/ar pritaikymui ugdymo procese ir kūrybinei saviraiškai.

7. Uždaviniai:

7.1. inicijuoti metodinių priemonių, kūrimą ir atranką;

7.2. sudaryti pedagogams tinkamas sąlygas naudotis Banku;

7.3. konsultuoti pedagogus metodinių priemonių parengimo klausimais.

**III SKYRIUS**

**BANKO SUDĖTIS, STRUKTŪRA IR FORMOS**

8. Banką sudaro:

8.1. Akmenės rajono savivaldybės mokytojų edukacinė patirtis viešinama Centro internetinėje svetainėje <https://jsscakmene.lt> :

8.1.1. įvairių dalykų pedagogų, vadovų gerųjų patirčių pavyzdžiai;

8.1.2. kvalifikacijos tobulinimo programų dalyvių savarankiškai atliktos užduotys – gerosios patirties sklaidos pristatymai ir kt.

8.1.3. kita medžiaga (pranešimai konferencijose, apskirtų stalų diskusijų ir panašaus pobūdžio renginių tezės ir pan.).

8.2. Kvalifikacijos tobulinimo programų lektorių pateikta edukacinė medžiaga.

9. Banko struktūra:

9.1. Ikimokyklinis ir priešmokyklinis ugdymas;

9.2. Pradinis ugdymas;

9.3. Bendrasis ugdymas:

9.4. Specialusis ugdymas;

9.5. Neformalusis ugdymas;

9.6. Švietimo vadyba ir lyderystė.

**IV SKYRIUS**

**REIKALAVIMAI METODINEI PRIEMONEI PARENGTI IR ATRANKA**

10. Metodinės priemonės apimtis neribojama.

11. Viena metodinė priemonė gali būti parengta vieno ar kelių autorių.

12. Tas pats autorius gali teikti kelias priemones.

13. Banke metodinės priemonės viešinamos autoriui sutikus žodžiu ar raštu.

14. Metodinė priemonė pateikiama skaitmenine forma:

14.1. Svetainių, tinklaraščių nuorodos turi būti veikiančios, virtualiose mokymosi aplinkose, mokymosi socialiniuose tinkluose turi būti sudaryta galimybė registruotis arba išbandyti priemonę svečio teisėmis.

14.2. Priemonių (CD, DVD, skaitmeninių duomenų kaupikliai) pateiktys turi veikti MS Windows operacinėje sistemoje; priemonės (CD, DVD, skaitmeninių duomenų kaupikliai) turi būti lengvai nuskaitomos kompiuterinių įrenginių, tinkamo sklaidai dydžio;

14.3. Nuotraukos, plakatai, paveikslai turi būti tinkamai įforminti, demonstraciniai pavyzdžiai pateikiami su instrukcija, kaip ir kokiu tikslu, kokioje ugdomojoje veikloje jie gali būti taikomi.

15. CD ir DVD gauta informacija yra registruojama į metodinių priemonių sąrašą.

16. Metodines priemones atrenka ir pateikia ugdymo įstaigų vadovai, rajono pedagogų metodinių būrelių pirmininkai, kvalifikacijos tobulinimo programų vadovai ir autoriai, Centro paskirti darbuotojai.

**VI SKYRIUS**

**NAUDOJIMASIS BANKU**

17. Naudojimasis Banku yra nemokamas.

18. Banku turi teisę naudotis visi Centro darbuotojai, rajono bendruomenės nariai, kiti pageidaujantys asmenys.

19. Banko naudotojas turi teisę gauti išsamią, jam aktualią, informaciją apie Banke esančias priemones, išreikšti savo nuomonę apie jas.

**VII SKYRIUS**

**BAIGIAMOSIOS NUOSTATOS**

20. Asmuo, teikęs metodinę medžiagą Bankui, jam pageidaujant, išduodama Centro pažyma.

21. Centro darbuotojas, atsakingas už kvalifikacijos tobulinimą, sistemina informaciją ir kaupia Banke metodines priemones.

22. Bankas nuolat peržiūrimas ir atnaujinamas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_